સામગ્રી: પ્રતિકાત્મક તસવીર

ભારતીય ચલણના સંદર્ભમાં ગણતરી કરીએ તો એ મૂલ્ય લગભગ સાડા છ લાખ રૂપિયા થાય. 

બિટકૉઇનનાં મૂલ્યમાં સોમવારે અચાનક સાડા ચાર ટકા વધારો થયો હતો.

એક બિટકૉઇનનું મૂલ્ય વધીને અંદાજે સાડા છ લાખ રૂપિયા થઈ ગયું હતું. 

લક્ઝમબર્ગસ્થિત બિટકૉઇન એક્સચેન્જના જણાવ્યા અનુસાર બિટકૉઇને આ વર્ષે તેની સફરની શરૂઆત 1,000 ડોલરથી કરી હતી. 

તેનો અર્થ એવો થાય કે જાન્યુઆરી 2017ની શરૂઆતમાં એક બિટકૉઇનનું મૂલ્ય 1,000 ડોલર હતું. 

બિટકૉઇનનું લોન્ચિંગ 2009માં કરવામાં આવ્યું હતું. એ પછી તેના મૂલ્યમાં મોટા ફેરફારો જોવા મળ્યા હતા.

ભવિષ્ય વિશે સવાલ

જોકે, કેટલાક નિષ્ણાતો આ વર્ચ્યુઅલ કરન્સીના ભવિષ્ય બાબતે સવાલ ઉઠાવી રહ્યા છે. 

અમેરિકાની સૌથી મોટી બેન્ક જેપી મોર્ગનના ચીફ એક્ઝિક્યુટિવ ઓફિસર (સીઈઓ) જેમી મોર્ગને કૉઇન સંબંધે સવાલ ઉઠાવ્યા છે. 

સતરમી સદીની શરૂઆતમાં ટ્યૂલિપ નામનાં ફૂલોના ભાવમાં અચાનક જોરદાર વધારો થયો હતો. 

બિટકૉઇનની હાલત પણ એવી ન થઈ જાય તેવી શંકા વ્યક્ત કરવામાં આવી રહી છે. 

1623માં એમસ્ટેર્ડમ શહેરમાં આજના ટાઉનહાઉસ જેટલી કિંમતે ટ્યૂલિપની એક ખાસ જાતની દસ ગાંઠ ખરીદવાની દરખાસ્ત મૂકવામાં આવી હતી. 

અલબત, ટ્યૂલિપના એ ગાંઠના માલિકે એટલી મોટી કિંમતમાં પણ સોદો કર્યો ન હતો. 

સતરમી સદીમાં એ સોદાની વાત દૂર-દૂર સુધી પ્રસરી ત્યારે બજારમાં ટ્યૂલિપની નવી ખુબીઓવાળી વધુ જાતો આવવા લાગી હતી. 

આ કિસ્સાનું વર્ણન 1999માં પ્રકાશિત આઈ માઈક ડૈશના પુસ્તક 'ટ્યૂલિપોમેનિયા'માં કરવામાં આવ્યું હતું. 

ફૂલોનો નહીં, તેની ગાંઠોનો વેપાર

સતરમી સદીમાં ટ્યુલિપનાં ફૂલનો નહીં પણ તેની ગાંઠનો વેપાર કરાતો હતો

સત્તરમી સદીમાં ટ્યૂલિપના બિઝનેસની સૌથી મોટી ખૂબી એ હતી કે લોકો એ ફૂલનો નહીં, પણ તેની ગાંઠનો વેપાર કરતા હતા. 

ટ્યૂલિપનો ઉપયોગ પૈસાની લેવડદેવડ માટે કરવામાં આવતો હતો. 

સંપત્તિ માટે ટ્યૂલિપની ગાંઠો વેચવામાં આવી હોવાના ઘણા કિસ્સાઓ સાંભળવા મળ્યા હતા. 

1633ના પ્રારંભ સુધીમાં તેની માગ એટલી વધી ગઈ હતી કે સેમ્પર ઓગસ્ટન નામની ટ્યૂલિપની એક જાતની ગાંઠ 5500 ગિલ્ડરમાં વેચવામાં આવી હતી. 

ગિલ્ડર એ વખતે હોલેન્ડની કરન્સી હતી. એ પછીનાં ચાર વર્ષમાં તેની કિંમત બમણી થઈ ગઈ હતી. 

એ કિંમત એટલી ઊંચી હતી કે તેમાંથી એ સમયના એક પરિવારનો અડધી જિંદગીનો ખાવાનો અને કપડાંનો ખર્ચ તેમાંથી નીકળી જતો હતો.

1637 સુધીમાં એ કારોબાર ટોચ પર પહોંચી ચૂક્યો હતો. 

એ સમયે મોટા વેપારીઓ જ નહીં,...\nઅગાઉની સામગ્રીનો સારાંશ નીચે મુજબ કરી શકાય છે:
વર્ચ્યૂઅલ કરન્સી બિટકૉઇનનું મૂલ્ય પહેલીવાર 10,000 ડોલરના આંકને સ્પર્શી ગયું છે.